OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISHLAR KIRITISH, SHUNINGDEK BAʼZILARINI OʻZ KUCHINI YOʻQOTGAN DEB HISOBLASH TOʻGʻRISIDA (OʻZBEKISTON RESPUBLIKASI PREZIDENTINING “OʻZQISHLOQXOʻJALIKMASH-XOLDING” KOMPANIYASINI TUGATISH CHORA-TADBIRLARI TOʻGʻRISIDA” 2007-YIL 29-DEKABRDAGI PQ-766-SON QARORI)
(resolution, 2025-12-16)

Oʻzbekiston Respublikasi Prezidentining “Oʻzqishloqxoʻjalikmash-xolding” kompaniyasini tugatish chora-tadbirlari toʻgʻrisida” 2007-yil 29-dekabrdagi PQ-766-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining 1-ilovaga muvofiq ayrim qarorlariga oʻzgartirishlar kiritilsin. 2. Oʻzbekiston Respublikasi Hukumatining 2-ilovaga muvofiq baʼzi qarorlari oʻz kuchini yoʻqotgan deb hisoblansin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari Q.S. Sanaqulov zimmasiga yuklansin. 4. Vazirlar Mahkamasining “OʻzKamminzMotor” Oʻzbekiston — Amerika qoʻshma korxonasini tashkil etish toʻgʻrisida” 1999-yil 3-sentabrdagi 413-son qarorida: a) 3-bandning toʻrtinchi xatboshidagi “SamKochavto” qoʻshma korxonasi” soʻzlari “Samarqand avtomobil zavodi” MCHJ” soʻzlari bilan almashtirilsin; b) 5-bandda: ikkinchi xatboshidagi “SamKochavto” qoʻshma korxonasi” soʻzlari “Samarqand avtomobil zavodi” MCHJ” soʻzlari bilan almashtirilsin; uchinchi xatboshidagi “Oʻzqishloqxoʻjaliktaʼminottuzatish” davlat-kooperativ qoʻmitasi” soʻzlari “Oʻzagromashservis” uyushmasi” soʻzlari bilan almashtirilsin; v) 18 va 19-bandlardagi “Oʻzqishloqxoʻjalikmash-xolding” kompaniyasi va” soʻzlari chiqarib tashlansin. 5. Vazirlar Mahkamasining “Qishloqni lizing shartlarida qishloq xoʻjaligi texnikasi bilan taʼminlash chora-tadbirlari toʻgʻrisida” 2000-yil 2-noyabrdagi 424-son qarorida (Oʻzbekiston Respublikasi QT, 2000-y., 11-son, 70-modda): a) 1-bandning birinchi xatboshidagi “Oʻzqishloqxoʻjalikmash-xolding” xolding kompaniyasi” soʻzlari “respublika qishloq xoʻjaligi mashinasozligi” soʻzlari bilan almashtirilsin; b) 2-bandning ikkinchi va uchinchi xatboshidagi hamda 4-banddagi “Oʻzqishloqxoʻjalikmash-xolding” xolding kompaniyasi” soʻzlari “respublika qishloq xoʻjaligi mashinasozligi” soʻzlari bilan almashtirilsin; v) 1-ilovada: ilovaning nomidagi va 1-banddagi “Oʻzqishloqxoʻjalikmash-xolding” xolding kompaniyasi” soʻzlari “respublika qishloq xoʻjaligi mashinasozligi” soʻzlari bilan almashtirilsin; 5-banddagi “Oʻzqishloqxoʻjalikmash-xolding” xolding kompaniyasi tizimining qishloq xoʻjaligi mashinalari ishlab chiqaruvchi zavodlariga” soʻzlari “respublika qishloq xoʻjaligi mashinasozligi korxonalariga” soʻzlari bilan almashtirilsin. 6. Vazirlar Mahkamasining “Qishloq xoʻjaligiga agrokimyo xizmati koʻrsatishni takomillashtirish chora-tadbirlari toʻgʻrisida” 2001-yil 1-fevraldagi 63-son qarorining 11-bandidagi (Oʻzbekiston Respublikasi QT, 2001-y., 2-son, 8-modda) “Oʻzqishloqxoʻjalikmash-xolding” xolding kompaniyasi” soʻzlari “respublika qishloq xoʻjaligi mashinasozligi” soʻzlari bilan almashtirilsin. 9. Vazirlar Mahkamasining 2006-yil 26-apreldagi 180-f-son farmoyishi bilan tasdiqlangan “Toshkent” xalqaro aeroportining alohida muhim yoʻlovchilarga xizmat koʻrsatish zali toʻgʻrisidagi nizomga ilova 2-roʻyxatining 4.4.5-bandi chiqarib tashlansin. 10. Vazirlar Mahkamasining “Qishloq xoʻjaligida lizing xizmatlarini yanada kengaytirish hamda Qoraqalpogʻiston Respublikasi va Xorazm viloyati qishloq xoʻjaligi tovar ishlab chiqaruvchilarini davlat tomonidan qoʻllab-quvvatlash chora-tadbirlari toʻgʻrisida” 2007-yil 18-iyundagi 123-son qarorining 1 va 2-bandlaridagi “Oʻzqishloqxoʻjalikmash-xolding” xolding kompaniyasi” soʻzlari “respublika qishloq xoʻjaligi mashinasozligi” soʻzlari bilan almashtirilsin. 1. Vazirlar Mahkamasining “Oʻzqishloqxoʻjalikmash-xolding” xolding kompaniyasini tashkil etish toʻgʻrisida” 1996-yil 31-yanvardagi 45-son qarori. 2. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish va ayrimlarini oʻz kuchini yoʻqotgan deb hisoblash toʻgʻrisida” 1999-yil 30-apreldagi 202-son qaroriga 1-ilovaning 13-bandi (Oʻzbekiston Respublikasi QT, 1999-y., 4-son, 22-modda). 3. Vazirlar Mahkamasining “Oʻzqishloqxoʻjalikmash-xolding” xolding kompaniyasining faoliyati masalalari toʻgʻrisida” 1999-yil 3-iyuldagi 326-son qarori. 4. Vazirlar Mahkamasining “Davlat va xoʻjalik boshqaruvi organlari boshqaruv xodimlari sonini maqbullashtirish va qisqartirish toʻgʻrisida” 2004-yil 5-yanvardagi 1-son qaroriga 3-ilovadagi 5-pozitsiya.